CELEX: 32011D0882
Language: sl
Date: 2011-12-21 00:00:00
Title: 2011/882/EU: Izvedbeni sklep Komisije z dne 21. decembra 2011 o odobritvi dajanja na trg nove osnove za žvečilni gumi kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2011) 9680)

23.12.2011   
            
            
               SL
            
            
               Uradni list Evropske unije
            
            
               L 343/121
            
         IZVEDBENI SKLEP KOMISIJE
   z dne 21. decembra 2011
   o odobritvi dajanja na trg nove osnove za žvečilni gumi kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2011) 9680)
   (Besedilo v angleškem jeziku je edino verodostojno)
   (2011/882/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Družba Revolymer Ltd je 10. oktobra 2007 pri pristojnih organih Nizozemske vložila zahtevek za dajanje na trg nove osnove za žvečilni gumi kot nove živilske sestavine.
            
         
               (2)
            
            
               Pristojni organ Nizozemske za presojo živil je 23. aprila 2009 izdal poročilo o začetni presoji. Sklep navedenega poročila je bil, da se nova osnova za žvečilni gumi lahko varno uporablja kot živilska sestavina.
            
         
               (3)
            
            
               Komisija je 30. aprila 2009 poslala poročilo o začetni presoji vsem državam članicam.
            
         
               (4)
            
            
               V 60 dneh, kot je določeno v členu 6(4) Uredbe (ES) št. 258/97, so bili v skladu z navedeno določbo predloženi utemeljeni ugovori glede trženja tega proizvoda.
            
         
               (5)
            
            
               Zato je bil 2. julija 2010 opravljen posvet z Evropsko agencijo za varnost hrane (EFSA).
            
         
               (6)
            
            
               EFSA je 25. marca 2011 v „Znanstvenem mnenju v zvezi z varnostjo ‚nove osnove za žvečilni gumi (REV-7)‘ kot nove živilske sestavine“ (2) prišla do ugotovitve, da je nova osnova za žvečilni gumi varna pod predlaganimi pogoji uporabe in predlaganimi vrednostmi vnosa.
            
         
               (7)
            
            
               Nova osnova za žvečilni gumi izpolnjuje merila iz člena 3(1) Uredbe (ES) št. 258/97.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Nova osnova za žvečilni gumi, kot je določena v Prilogi, se lahko da na trg Unije kot nova živilska sestavina za uporabo v žvečilnih gumijih do največ 8 %.
   Člen 2
   Oznaka nove osnove za žvečilni gumi, odobrene s tem sklepom, na embalaži živil je „gumijeva baza (1,3-butadien, 2-metilhomopolimer, maleiran, estri s polietilenglikolom mono-Me etrom)“.
   Člen 3
   Ta sklep je naslovljen na družbo Revolymer Ltd, 1, NewTech Square, Deeside Industrial Park, Deeside, Flintshire, CH5 2NT, Združeno kraljestvo.
   
      V Bruslju, 21. decembra 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal 2011;9(4):2127.
   
      PRILOGA
      
         Specifikacije nove osnove za žvečilni gumi
      
      
         Opis
      
      Nova živilska sestavina je sintetični polimer (številka patenta WO2006016179). Je bele do umazano bele barve.
      Sestavljena je iz razvejanih polimerov monometoksipolietilenglikola (MPEG), pripojenih na poliizopren anhidrid maleinske kisline (PIP-g-MA) in nereagiran MPEG (manj kot 35 % teže).
      
         Molekularna struktura sestavine MPEG, pripojene na PIP-g-MA
      
      
         
      
         
      
                  Značilnosti monometoksipolietilenglikola
               
            
                  Voda
               
               
                  manj kot 5 %
               
            
                  Pepel
               
               
                  manj kot 5 mg/kg
               
            
                  Ostanek anhidrida
               
               
                  manj kot 15 μmol
               
            
                  Polidisperzni indeks
               
               
                  manj kot 1,4
               
            
                  Izopren
               
               
                  manj kot 0,05 mg/kg
               
            
                  Etilenoksid
               
               
                  manj kot 0,2 mg/kg
               
            
                  Prosti anhidrid maleinske kisline
               
               
                  manj kot 0,1 %
               
            
                  Skupni oligomeri (manj kot 1 000 Daltonov)
               
               
                  ne več kot 50 mg/kg
               
            
         
      
                  Nečistoče iz surovin
               
            
                  Etilenglikol
               
               
                  manj kot 200 mg/kg
               
            
                  Dietilenglikol
               
               
                  manj kot 30 mg/kg
               
            
                  Monoetilenglikolmetileter
               
               
                  manj kot 3 mg/kg
               
            
                  Dietilenglikolmetileter
               
               
                  manj kot 4 mg/kg
               
            
                  Trietilenglikolmetileter
               
               
                  manj kot 7 mg/kg
               
            
                  1,4-dioksan
               
               
                  manj kot 2 mg/kg
               
            
                  Formaldehid
               
               
                  manj kot 10 mg/kg